CELEX: 32021R0407
Language: hu
Date: 2020-11-03 00:00:00
Title: A Bizottság (EU) 2021/407 felhatalmazáson alapuló rendelete (2020. november 3.) az 528/2012/EU európai parlamenti és tanácsi rendelet I. mellékletének a citromsav hatóanyagként való felvétele céljából történő módosításáról (EGT-vonatkozású szöveg)

2021.3.9.   
               
               
                  HU
               
               
                  Az Európai Unió Hivatalos Lapja
               
               
                  L 81/15
               
            
         A BIZOTTSÁG (EU) 2021/407 FELHATALMAZÁSON ALAPULÓ RENDELETE
         (2020. november 3.)
         az 528/2012/EU európai parlamenti és tanácsi rendelet I. mellékletének a citromsav hatóanyagként való felvétele céljából történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 28. cikke (1) bekezdésére,
         mivel:
         
                     (1)
                  
                  
                     A citromsavat az 1062/2014/EU felhatalmazáson alapuló bizottsági rendelettel (2) létrehozott, az 528/2012/EU rendelet 89. cikkének (1) bekezdésében meghatározott felülvizsgálati program keretében létező hatóanyagként értékelték.
                  
               
                     (2)
                  
                  
                     Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2016. február 16-án elfogadta az Európai Vegyianyag-ügynökség (a továbbiakban: Ügynökség) véleményét (3), amelynek során figyelembe vette az értékelő illetékes hatóság következtetéseit. Az említett vélemény arra a következtetésre jutott, hogy a 2. terméktípusba tartozó, citromsavat tartalmazó biocid termékek várhatóan megfelelnek a 98/8/EK európai parlamenti és tanácsi irányelv (4) 5. cikkében meghatározott követelményeknek, amelyek az 528/2012/EU rendelet 90. cikke (2) bekezdésének megfelelően a citromsav jóváhagyása iránti kérelem vizsgálatára alkalmazandók.
                  
               
                     (3)
                  
                  
                     A citromsav létező hatóanyag 2. terméktípusba tartozó biocid termékekben történő felhasználását ezért az (EU) 2016/1938 bizottsági végrehajtási rendelet (5) jóváhagyta.
                  
               
                     (4)
                  
                  
                     Az Ügynökség véleményében foglalt megállapítás szerint a citromsav nem vet fel aggályokat, és felvehető az 528/2012/EU rendelet I. mellékletébe.
                  
               
                     (5)
                  
                  
                     Az Ügynökség véleményére figyelemmel a citromsavat helyénvaló felvenni az 528/2012/EU rendelet I. mellékletébe. Mivel a citromsav értékelése egy olyan hatóanyagra vonatkozó dokumentáció alapján történt, amely megfelel a 98/8/EK irányelv 11. cikkének (1) bekezdésében meghatározott követelményeknek, a citromsavat fel kell venni az említett rendelet I. mellékletében szereplő 6. kategóriába,
                  
               ELFOGADTA EZT A RENDELETET:
         
            1. cikk
            Az 528/2012/EU rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 167., 2012.6.27., 1. o.
         
         
            (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
         
            (3)  A biocid termékekkel foglalkozó bizottság véleménye a citromsav hatóanyag jóváhagyása iránti kérelemről, terméktípus: 2., ECHA/BPC/088/2016, elfogadás időpontja: 2016. február 16.;
         
            (4)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).
         
            (5)  A Bizottság (EU) 2016/1938 végrehajtási rendelete (2016. november 4.) a citromsav létező hatóanyag 2. terméktípusba tartozó biocid termékekben történő felhasználásának jóváhagyásáról (HL L 299., 2016.11.5., 54. o.).
      
      
         
            MELLÉKLET
            A hatóanyagoknak az 528/2012/EU rendelet I. mellékletében foglalt, a rendelet 25. cikkének a) pontja szerinti jegyzékében a 6. kategória a következő bejegyzéssel egészül ki:
            
                        
                           EK-szám
                        
                     
                     
                        
                           Név/csoportképlet
                        
                     
                     
                        
                           Korlátozás
                        
                     
                     
                        
                           Megjegyzés
                        
                     
                  
                        „201-069-1
                     
                     
                        Citromsav
                     
                     
                        A hatóanyag minimális tisztasági foka (*1): 995 g/kg
                     
                     
                        CAS-szám: 77-92-9
                     
                  
               (*1)  Az ebben az oszlopban jelzett tisztaság az értékelt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.”